b"\n_START_ARTICLE_\nHabitatge als carrers Clivillers i Alfons V\n_START_SECTION_\nDescripci\xc3\xb3\n_START_PARAGRAPH_\n\xc3\x89s un habitatge de planta rectangular i teulat a dues aig\xc3\xbces, sostingut per m\xc3\xa8nsules decorades amb fullatges estilitzats. Disposa de baixos -avui totalment desfigurats per acollir-hi locals comercials-, entres\xc3\xb2l i tres pisos superiors. Els murs varen ser estucats, imitant grans blocs de pedra. Les dues fa\xc3\xa7anes disposen d'amplis balcons, sostinguts per m\xc3\xa8nsules decorades amb fullatges estilitzats, amb dues portes d'acc\xc3\xa9s i baranes de fundici\xc3\xb3. La ordenaci\xc3\xb3 de la fa\xc3\xa7ana \xc3\xa9s totalment racional.\n_START_SECTION_\nHist\xc3\xb2ria\n_START_PARAGRAPH_\nDurant el segle XVI la ciutat d'Olot viu uns moments de gran prosperitat econ\xc3\xb2mica; molts immigrants de remen\xc3\xa7a arriben a la vila i el creixement urb\xc3\xa0 es fa necessari. S'edifiquen el carrer Major, part del carrer de Sant Rafael, el carrer dels Sastres, la Pla\xc3\xa7a Major i la majoria dels seus carrers adjacents. Durant els segles XVIII, XIX i XX, es van fer reformes als carrers esmentats, penetrant l'estil neocl\xc3\xa0ssic, l'eclecticisme i per damunt de tot el Modernisme i el Noucentisme."